সিন্ডিকেট তাঁর অস্বস্তি নয় USP। স্টিংয়ের পর আরও বিস্ফোরক মন্তব্য সব্যসাচী দত্তর।  আক্রমণাত্মক বিধাননগরের মেয়রের সাফাই, সিন্ডিকেট নেই। যা আছে তা হল এলাকার মেহনতি মানুষের ইমারতি ব্যবসা। গোপন ক্যামেরায় তাঁর সিন্ডিকেট স্বীকারোক্তি ঘিরে বিতর্কের ঝড়। কিন্তু, তাতে এতটুকু দমছেন না বিধাননগরের মেয়র সব্যসাচী দত্ত। সিন্ডিকেট প্রশ্নে ১০০ শতাংশ কনফিডেন্ট সব্যসাচী।
 ওয়েব ডেস্ক: সিন্ডিকেট তাঁর অস্বস্তি নয় USP। স্টিংয়ের পর আরও বিস্ফোরক মন্তব্য সব্যসাচী দত্তর।  আক্রমণাত্মক বিধাননগরের মেয়রের সাফাই, সিন্ডিকেট নেই। যা আছে তা হল এলাকার মেহনতি মানুষের ইমারতি ব্যবসা। গোপন ক্যামেরায় তাঁর সিন্ডিকেট স্বীকারোক্তি ঘিরে বিতর্কের ঝড়। কিন্তু, তাতে এতটুকু দমছেন না বিধাননগরের মেয়র সব্যসাচী দত্ত। সিন্ডিকেট প্রশ্নে ১০০ শতাংশ কনফিডেন্ট সব্যসাচী। রাজারহাট-নিউটাউনের তৃণমূল প্রার্থী সঙ্গে বিধাননগর পুরনিগমের মেয়রের দায়িত্ব। হাতে সময় বড্ড কম। তাই সক্কাল সক্কাল বেরিয়ে পড়ছেন প্রচারে। বুধবার চষে ফেললেন দশদ্রোণ-সলুয়া। বাড়ি বাড়ি ঘুরে চলল জনসংযোগ। তার মাঝেও বার বার ঘুরে ফিরে এল সিন্ডিকেট প্রসঙ্গ। এবারও স্ট্রেট ব্যাটে খেললেন সব্যসাচী। ঘুরিয়ে স্বীকার করে নিলেন সিন্ডিকেটের অস্তিত্ব। বললেন, এলাকার মেহনতি মানুষের পাশে ছিলেন, ভবিষ্যতেও থাকবেন। সিন্ডিকেটের পাশাপাশি রাজারহাট-নিউটাউনে তৃণমূলের আরেক কাঁটা গোষ্ঠীকোন্দল। ২০১১-য় সিপিএমের তাপস চ্যাটার্জিকে হারিয়ে জেতেন সব্যসাচী। শিবির বদলে তাপস চ্যাটার্জি এবার ঘাসফুলে। রাজারহাট-নিউটাউনে কান পাতলেই শোনা যায় তাপস VS সব্যসাচী গোষ্ঠীর ঝামেলা। যদিও, দলের বিরোধী গোষ্ঠীকে বিন্দুমাত্র পাত্তা দিচ্ছেন না সব্যসাচী। সিন্ডিকেটই হোক বা গোষ্ঠীকোন্দল, কোনওকিছুই শেষপর্যন্ত EVM-এ ছাপ ফেলতে পারবে না। কনফিডেন্ট রাজারহাট-নিউটাউনের হেভিওয়েট তৃণমূল প্রার্থী।